[{"text_idx": "#000001", "text": "Eesti talisurfaritele Vo\u0303rtsja\u0308rvel toimunud MMilt kuld, kolm ho\u0303bedat ja kaks pronksi"}, {"text_idx": "#000002", "text": "Ilmataat lo\u0303petas Vo\u0303rtsja\u0308rvel ta\u0308naseni toimuma pidanud talisurfi maailmameistrivo\u0303istlused WISSA 2016 plaanitust pa\u0308eva varem ja 2016.a maailmameistrid kuulutati va\u0308lja reede o\u0303htul Ja\u0308rveveere Puhkekeskuses. Eesti talisurfarid ja\u0308tsid koju kuus MMi medalit, nende hulgas To\u0303nis Salong kuldse medali koos maailmameistritiitliga lumelauakelkude GPS kiirusso\u0303idus."}, {"text_idx": "#000003", "text": "Reedel ja\u0308tkusid Vo\u0303rtsja\u0308rvel talisurfi maailmameistrivo\u0303istlused, millest vo\u0303ttis osa u\u0308heksaku\u0308mmend vo\u0303istlejat kolmeteistku\u0308mnest riigist, nende hulgas kaugemad tulijad Kanadast ja Ameerika U\u0308hendriikidest. Eestis enam kui neliku\u0308mmend aastat tagasi konstrueeritud purisuusk on kasvanud, ala on arenenud ning ta\u0308na osaleb talisurfi MMil sportlasi kolmes klassis \u2013 purjelauakelgud (kelgu ku\u0308lge on kardaaniga kinnitatud purjelaua puri), tiivad (uiskudel olevaid surfareid viib edasi ka\u0308es hoitav puri) ning lohed, (suuskadel, uiskudel vo\u0303i lumelaudadel). Vo\u0303imed ja oskused pannakse proovile kolmes distsipliinis \u2013 rajaso\u0303it (Course Race) ko\u0303ikidele klassidele, lu\u0308hiraja slaalom (Short Track Slalom) purjelauakelkudele ning GPS kiirusso\u0303it (GPS Speed Race) ko\u0303ikidele klassidele."}, {"text_idx": "#000004", "text": "Vo\u0303rtsja\u0308rvel toimunud talisurfi MMil WISSA 2016 o\u0303nnestus vaatamata kevadistele ilmaoludele la\u0308bi viia maksimumila\u0308hedane vo\u0303istlusso\u0303itude arv. Reedese neljanda vo\u0303istluspa\u0308eva katkestas pa\u0308rast paari tundi kestnud vo\u0303istlusso\u0303ite ja\u0308rveja\u0308a\u0308le tekkinud suur mitme meetri laiune ja\u0308a\u0308lo\u0303he purjelauakelkude vo\u0303istlusalal. Ohutuse tagamiseks lo\u0303petati kogu vo\u0303istlus, kuid peavo\u0303istlusjuht Madis Ausman ja lohede vo\u0303istlusraja peavo\u0303istlusjuht Olga Shcherbakova Novosibirskist olid vaatamata sellele vo\u0303istlusega va\u0308ga rahul."}, {"text_idx": "#000009", "text": "GPS kiirusso\u0303idu distsipliinis to\u0303i purjelauaklassi arvestuse maailmameistritiitli Eestisse To\u0303nis Salong, kelle maksimumkiiruseks mo\u0303o\u0303deti 72,7 km/h ning ho\u0303beda sai Annika Valkna (Surfhouse), kes ja\u0308i To\u0303nisest vaid napilt aeglasemaks \u2013 tema sai parima kiirusena kirja 72,13 km/h."}, {"text_idx": "#000011", "text": "Tiibade klassis, kus osalejaid 12, tuli slaalomi distsipliinis u\u0308lekaalukalt maailmameistriks rootslane Carl James (O\u0308KF), ho\u0303beda sai James\u2019i kaasmaalane Johan Sjo\u0308strand (Blackens Isseglare) ja pronksi ts\u030cehh Miroslav Pacold. Kursiso\u0303idus vahetasid kaks parimat kohad \u2013 maailmameistriks tuli Sjo\u0308strand ja ho\u0303beda sai James ning pronksile tuli Rainer Salo (RPS, TSW)."}, {"text_idx": "#000013", "text": "GPS kiirusso\u0303idu maailmameistriks tiibade klassis tuli ts\u030cehh Miroslav Pacold (70,9 km/h) ja ho\u0303beda sai kaasmaalane Jan Vales (60,52 km/h)."}, {"text_idx": "#000016", "text": "Maailmameistritiitleid jagati klasside mitmetes divisjonides nii vanuse kui soo ja\u0308rgi. Loetelu ko\u0303ikide klasside ja divisjonide vo\u0303itjate kohta leiab siit Ko\u0303ige vanem osaleja talisurfi MMil oli 72-aastane Klaus Faisst Kanadast."}]